Hjernen er jo genial | Magasinet M!
Din hjerne er et forbandet mirakuløst sted. Tjek bare disse 12 fascinerende facts,
Kører med 241 kilometer i timen
Hvis du skulle være i tvivl, så er din hjerne et mirakuløst sted. Her er 12 facts, der viser det, og vi starter med hastigheden:
Ja, for at være helt præcis, så bevæger din hjerne sig rent fysisk ingen steder. Men inde i hjernen og kroppen er det en helt anden sag.
Her går det nemlig rigtigt stærkt, når neuronerne sender information rundt i kroppens nervesystem til og fra hjernen. Faktisk ryger informationerne afsted med hele 241 kilometer i timen.
Albert Einsteins hjerne er mindre end gennemsnittet
Den tyske teoretiske fysiker, der døde i 1955, er ikonet, som helt automatisk popper frem, når vi skal nævne en klog mand. Derfor er hans hjerne også blevet bevaret i videnskabens navn, så forskere kan afsløre dens hemmeligheder.
Og her har det vist sig, at Albert Einsteins hjerne kun vejer 1,23 kilo, mens den gennemsnitlige mandlige hjerne vejer 1,36 kilo. I ren fysisk størrelse er den altså under middel.
Hjernen kan ikke føle smerte
Okay, selvfølgelig kan hjernen føle smerte, fordi det er den, der fortæller dig, hvis der er ild i din højre fod. Men selve hjernen har ingen nerveceller til at registrere smerte.
"Men hvordan kan jeg så have hovedpine?"
Godt spørgsmål. Det kan du, fordi der findes nogle smerteførende nervetråde langs de store blodkar i hjernen, og du får ondt i hovedet, når disse aktiveres.
Der findes 160.000 kilometer blodkar i hjernen
Det er altså en ordentlig strækning med potentiel fare for en blodprop. Hvis du vil have noget at sammenligne med, så er 160.000 kilometer sådan cirkus fire gange jordens omkreds ved Ækvator.
Hukommelsens mester
Her er kinesiske Wang Feng. I 2010 og 2011 vandt han VM i hukommelse, der er en rimeligt krævende dyst med 10 hjernevridende discipliner. For eksempel smadrede Wang Feng konkurrenterne ved at kunne huske rækkefølgen på et sæt spillekort med 52 kort på 33,68 sekunder. Imponerende.
To vidt forskellige halvdele
Din hjerne er delt op i den venstre og den højre halvdel. På venstre side har vi den analytiske del, der beskæftiger sig med ting som tale og sprog. På højre side har vi den kreative del, der arbejder med følelser og helhedsindtryk.
Ja, der er også forskelle på mænd og kvinder, når det kommer til hjernen. Mænd bruger primært den venstre del af hjernen, mens kvinder ofte bruger begge halvdele på samme tid. Det er altså derfor, at mænd er mere analytiske, mens kvinder er mere følelsesmæssige.
Hjernen har 4 terabyte hukommelse
Hvis hjernen var en harddisk (hvilket den jo ikke er), så ville der være plads til omkring 4 terabyte i hukommelsen.
I virkeligheden er hjernen dog meget mere kompleks end en harddisk, men det er en sjov sammenligning.
20% af din ilt går til hjernen
Der skal brændstof til hjernen, og hele 20% af den ilt, du indånder går til den øverste etage.
Hjernen genererer elektricitet
Jeps, faktisk producerer hjernen et sted mellem 10 og 23 watt, når vi er vågne, hvilket er nok til at få lys i en pære.
Årsagen til dette finder vi i hjernens måde at kommunikere på. Den indeholder nemlig et netværk af nerveceller, der kommunikerer ved hjælp af elektricitet.
Vi bruger mere end 10% af hjernen
En gammel myte siger, at vi har utroligt meget potentiale i hjernen, som ikke bliver brugt. Et tema der også optræder i filmen Limitless med Bradley Cooper. Men sådan forholder det sig slet ikke. Alle dele af hjernen har en funktion.
Vi slutter artiklen med et fact, som vi har nævnt her på siden før, men det er bare så vigtigt for os at få slået det fast, at vi lige tager det igen.
Dine hjerneceller dør ikke, når du drikker alkohol. Forskning har dog vist, at heftig druk påvirker den måde hjernecellerne kommunikerer på, men det retter sig selv op, så snart du dropper sprutten.